หุ้นปิดเช้าบวก 5.75 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 1,145.82 จุด เพิ่มขึ้น 5.75 จุด(+0.50%) มูลค่าการซื้อขาย 13,508.55 ล้านบาท
24 ก.พ. 2555

ตลาดหลักทรัพย์ ปิดตลาดช่วงเช้าวันนี้ที่ระดับ 1,145.82 จุด เพิ่มขึ้น 5.75 จุด(+0.50%) มูลค่าการซื้อขาย 13,508.55 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,146.34และแตะจุดต่ำสุดของช่วงเช้าที่ระดับ 1,141.72 จุด
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้ปรับตัวขึ้นตามปัจจัยต่างประเทศที่รายงานตัวเลขเศรษฐกิจสหรัฐดีกว่าที่คาดการณ์ไว้รวมทั้งเศรษฐกิจเยอรมันนี ประกอบกับราคาน้ำมันในตลาดโลกที่ปรับเพิ่มขึ้นทำให้หุ้นกลุ่มพลังงานอยู่ในแดนบวกและประคองตลาดฯไทยให้ยืนในแดนบวก แต่คงไม่ไปไปไหนไกลยังติดแนวต้านสำคัญที่ 1,150 จุด
สำหรับแนวโน้มช่วงบ่ายแม้ว่าจะมีข่าวดีแต่ตลาดฯคงไม่มีการเคลื่อนไหวมากนัก ยังเชื่อว่ายังคงยืนแดนบวกได้ต่อจากการที่มีเม็ดเงินไหลเข้าจากนักทุนต่างประเทศที่เข้ามาต่อเนื่องหลายวันซึ่งเชื่อว่ายังคงไหลเข้าต่อส่งผลให้ตลาดฯไทยยังมีแนวโน้มที่ดี กรอบการลงทุนให้แนวรับที่ 1,129 จุด แนวต้านที่ 1,150 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           IVL    มูลค่าการซื้อขาย 1,195,80 ล้านบาท ปิดที่  39.00 บาท ลดลง  0.75 บาท          PTT    มูลค่าการซื้อขาย 1,157,97 ล้านบาท ปิดที่ 362.00 บาท เพิ่มขึ้น 3.00 บาท          PTTEP  มูลค่าการซื้อขาย   781,09 ล้านบาท ปิดที่ 184.00 บาท เพิ่มขึ้น 3.50 บาท          BANPU  มูลค่าการซื้อขาย   775,97 ล้านบาท ปิดที่ 644.00 บาท ลดลง  8.00 บาท                               SCC    มูลค่าการซื้อขาย   592,08 ล้านบาท ปิดที่ 350.00 บาท ลดลง  2.00 บาท